stanford-oval/wikipedia huggingface dataset:
גבי דוראן: בייביסיטר לחייזרים
פרקים > עונה 1

| מספר הפרק (בסדרה) | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | הילד הגורמוני שלך הולך להתפוצץ | So Your Gor-Monite Child Is Going to Explode | 11 באוקטובר 2019 | 5 בפברואר 2020 |
| 2 | וסלי ואיש-הדג | Wesley and the Fischman | 18 באוקטובר 2019 | 12 בפברואר 2020 |
| 3 | דוראן הבכיינית | Crybaby Duran | 25 באוקטובר 2019 | 19 בפברואר 2020 |
| 4 | לרסק את האהבה | Crushin' It | 1 בנובמבר 2019 | 26 בפברואר 2020 |
| 5 | אוליביה המשוגעת | Olivia Gone Wild | 15 בנובמבר 2019 | 4 במרץ 2020 |
| 6 | דיה דה לה דינה | Día de la Dina | 22 בנובמבר 2019 | 11 במרץ 2020 |
| 7 | האפלה | The Darkness | 29 בנובמבר 2019 | 18 במרץ 2020 |
| 8 | חג המולד הגיע, גבי דוראן! | !It's Christmas, Gabby Duran | 6 בדצמבר 2019 | 25 במרץ 2020 |
| 9 | מלך המסיבה וטימבוק גם | The Party King and Timbuk, Too | 13 בדצמבר 2019 | 1 באפריל 2020 |
| 10 | אירוע השינה מחוץ לבית הראשון של סקיי | Sky's First Youth Overnight Sleeping Event | 10 בינואר 2020 | 22 באפריל 2020 |
| 11 | וסלי ג'וניור | .Wesley Jr | 17 בינואר 2020 | 29 באפריל 2020 |
| 12 | הפתק | The Note | 24 בינואר 2020 | 13 במאי 2020 |
| 13 | גבי דוראן: גאונית | Gabby Duran: Genius | 31 בינואר 2020 | 24 ביוני 2020 |
| 14 | מי זה ג'ואי פנתר? | ?Who Is Joey Panther | 7 בפברואר 2020 | 20 במאי 2020 |
| 15 | פייק ניוז | Fake News | 21 בפברואר 2020 | 27 במאי 2020 |
| 16 | מערבולת ורכבת לילה | Vortex & Night Train | 28 בפברואר 2020 | 3 ביוני 2020 |
| 17 | לתפור את סוויפט | Tailoring Swift | 6 במרץ 2020 | 10 ביוני 2020 |
| 18 | חם, סמיך וחריף | Warm, Thick, and Saucy | 13 במרץ 2020 | 17 ביוני 2020 |
| 19 | קבלו את דרניס, חלק ראשון | Enter the Dranis | 20 במרץ 2020 | 1 ביולי 2020 |
| 20 | קבלו את דרניס, חלק שני | Enter the Dranis | 20 במרץ 2020 | 8 ביולי 2020 |
פרקים > עונה 2

| מספר הפרק (בסדרה) | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 21 | מחיקון אמא | Mom Wipe | 4 ביוני 2021 | 18 בנובמבר 2021 |
| 22 | גבי לוקחת פסק זמן | Gabby's Big Break | 11 ביוני 2021 | 25 בנובמבר 2021 |
| 23 | הווייב | The Vibe | 18 ביוני 2021 | 2 בדצמבר 2021 |
| 24 | עכברושית והאולטראס | Ratita and the Ultras | 25 ביוני 2021 | 9 בדצמבר 2021 |
| 25 | מימי ממיאמי | Mimi from Miami | 2 ביולי 2021 | 16 בדצמבר 2021 |
| 26 | הריצה | The Mile | 9 ביולי 2021 | 23 בדצמבר 2021 |
| 27 | אחי, איפה הבית שלי? | ?Dude, Where's My House | 16 ביולי 2021 | 30 בדצמבר 2021 |
| 28 | שיר של גבי ושל סוזי | A Song of Gabby & Susie | 30 ביולי 2021 | 13 בינואר 2022 |
| 29 | הבועה | The Bubble | 6 באוגוסט 2021 | 20 בינואר 2022 |
| 30 | גוזל החודש | GOAT of the Month | 6 באוגוסט 2021 | 27 בינואר 2022 |
| 31 | ברוכים הבאים למועדון | Welcome to the Club | 17 בספטמבר 2021 | 3 בפברואר 2022 |
| 32 | דינות ודאגים | Dinas and Dougs | 17 בספטמבר 2021 | 10 בפברואר 2022 |
| 33 | היזהרו מאדון האימה | !Beware the Fright Master | 8 באוקטובר 2021 | 17 בפברואר 2022 |
| 34 | זיק לעתיד | Zeke to the Future | 15 באוקטובר 2021 | 24 בפברואר 2022 |
| 35 | הרפתקאות הבית החייזרי | Adventures in Alien House-Sitting | 22 באוקטובר 2021 | 3 במרץ 2022 |
| 36 | מעיין הנעו-רות | Fountain of Ruth | 29 באוקטובר 2021 | 10 במרץ 2022 |
| 37 | ברדק מטורף | Extreme Ruckus | 5 בנובמבר 2021 | 17 במרץ 2022 |
| 38 | תעלומת הנעליים | Shoe-Dun-It | 12 בנובמבר 2021 | 24 במרץ 2022 |
| 39 | שעות הקסם | Magic Hours | 19 בנובמבר 2021 | 31 במרץ 2022 |
| 40 | אשמת ליל הכוכבים | The Fault in Our Star Night | 26 בנובמבר 2021 | 7 באפריל 2022 |
הערות שוליים

↑  נועם ארבל, סדרה מהחלל: "גבי דוראן: בייביסיטר לחייזרים", באתר פרוגי, 6 בפברואר 2020
1 2  אפי טריגר, נובמבר 2021 בערוצי דיסני, באתר Pop Tarts, ‏31 באוקטובר 2021
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
טיבור ויינר

| --- | --- |
אין תמונה חופשית
 לידה:  29 באוקטובר 1906 בודפשט, האימפריה האוסטרו-הונגרית 
 פטירה:  8 ביולי 1965 (בגיל 58) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 מקום לימודים:  באוהאוס (1930)  האוניברסיטה לטכנולוגיה ולכלכלה של בודפשט (1929) 
 פרסים והוקרה:  פרס מיקלוש איבל (1953) 
 
טיבור ויינר (בהונגרית: Weiner Tibor;‏ בודפשט, טרזווארוש, 29 באוקטובר 1906 – בודפשט, 8 ביולי 1965) היה אדריכל יהודי-הונגרי זוכה פרס על שם מיקלוש איבל,(פרס איבל מיקלוש הוקם בשנת 1953 על ידי מועצת השרים [הממשלה] של הרפובליקה העממית ההונגרית [החלטה 1069/1953. (XI. 6.)] כפרס המקצועי ההונגרי היוקרתי ביותר הקיים עבור פעילות אדריכלית). הוא היה פרופסור באוניברסיטה, קנדידט (דוקטורט .CSc) למדעים טכניים, אחד מנציגי אדריכלות הבאוהאוס והריאליזם הסוציאליסטי המשמעותיים ביותר בהונגריה. מ-1951 היה פרופסור חבר באוניברסיטת בודפשט לטכנולוגיה ולכלכלה ובין 1952 לבין 1957 היה העורך האחראי של כתב העת "אדריכלות הונגרית" (Magyar Építőművészet). עבודתו הידועה והחשובה ביותר היא ניהול התכנון והבנייה של העיר הגדולה החדשה דונאויווארוש, עליה עבד מ-1950 ועד מותו.
סגנונו

הסגנון שלו נשלט בתחילה על ידי שאיפות מודרניות, בשנות החמישים על ידי ריאליזם סוציאליסטי, ובסוף הקריירה שלו שוב על ידי שאיפות מודרניות.
קורות חייו > בבאוהאוס

טיבור ויינר נולד במשפחה יהודית כבנם של שמואל ויינר (1874–1944), מנכ"ל טחנת הקיטור לתבואה ומומחה ברמה לאומית לתעשייה זו, ושל אולגה הירשפלד (1879–1918). ויינר, שנולד למשפחה בורגנית אמידה, בחר במקצוע האדריכלות בניגוד לרצונו של אביו. הוא השלים את לימודיו באוניברסיטה בשנים 1927–1928 באוניברסיטת בודפשט לטכנולוגיה ולכלכלה. ב-1929, סיים את עבודת הגמר. התזה שלו הייתה תוכנית לבית חולים, בניהולהתיזה על ידי דז'ה הִיטְל. ב-1929 השלים עבודת עיצוב וניהול אמנות בסטודיו של פאל ליגטי, גם האדריכל פרקש מולנאר עבד שם באותו הזמן. באותה השנה, בהזמנתו של וולטר גרופיוס, יחד עם פרקש מולנאר, השתתף בקונגרס פרנקפורט של הארגון הבינלאומי של אדריכלים מודרניים CIAM. הוא היה לאחר מכן סטודנט באוהאוס בדסאו במשך שני סמסטרים בניהולו של הנס מאייר, 1930. הדיפלומה שלו, שהונפקה ב-30 בדצמבר, נחתמה על ידי לודוויג מיס ון דר רוהה. לאחר הדחתו של מאייר, הוא גורש מגרמניה, ולכן ב-1931 נסע לברית המועצות עם מאייר וכמה תלמידי באוהאוס.
קורות חייו > בשנות ה-30 וה-40

ויינר עבד בברית המועצות עבור חברה בשם Gorstrojprojekt בין פברואר 1931 לאפריל 1936. עבודותיו העיקריות התממשו בטשקנט ובבאקו, כולל בתי ספר מקצועיים ומבני מפעלים. בין השנים 1933-1936, כקולגה של מארט סטאם והנס שמידט, עסק גם בתכנון עירוני (אורסק באורל). הוא גם השתתף בתכנון תחנת Aeroport של המטרו של מוסקבה בשנים 1936–1937. עקב פעולות משפטי הראווה הסטליניסטיים שהחלו בברית המועצות, עזבו האדריכלים הזרים את המדינה בנובמבר. לאחר מכן עבד במשרדו של האדריכל פייר פורסטייר בפריז בשנים 1938-1939, והשתתף בתכנון מתקני בריאות ובתי הבראה. ויינר ואשתו הצעירה ברחו לבירת צ'ילה בסוף קיץ 1939 מהסכנה הפשיסטית המתקרבת. בהתחלה עבד כאדריכל עצמאי, ואז בשנים 1946–1947 היה פרופסור בפקולטה לאדריכלות של אוניברסיטת סנטיאגו. במהלך שהותו בצ'ילה, הוא תכנן גם כמה חווילות, וגם בנייני דירות וב-1940, בעיצוב משותף עם ריקרדו מילר הס, תיעוד העיצוב לאולם שוק סיטונאי.
קורות חייו > בדונאויווארוש

בשל הסביבה הפוליטית הבלתי חיובית בצ'ילה, כמו גם ההזדמנויות המבטיחות לבנייה מחדש בבית, חזר ויינר הביתה והיה בהונגריה ביוני 1948, כלומר לפני איחוד מפלגות הפועלים ב-1949 ועבד על תכנון מרחבי במשרד הבינוי ויחד עם גאבור פרייזיך ואמיל זלדי. מינואר 1950 ועד מותו, ניהל את התכנון והבנייה של דונאויווארוש, שנקראה אז "העיר הסוציאליסטית ההונגרית הראשונה". הוא קיבל את פרסאיבל בשנת 1953, אך לא על פעילותו בתכנון ערים, אלא כהוקרה על "פועלו בתחום הצגת האמנות האדריכלית הסובייטית ותורת האדריכלות".
תואר אקדמי

קנדידט דוקטורט) במדעים טכניים (1959)
פרסים

עיטור מסדר ההצטיינות של העמל דרג ארד (1951)
פרס איבל מיקלוש (1953)
עיטור מסדר העמל (1960)
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
Modern építészeti lexikon. Szerk. Kubinszky Mihály. Budapest: Műszaki. 1978. 338. o. ISBN 963-10-1780-X (לקסיקון לאדריכלות מודרנית)
Elektronikus Felsőoktatási Tankönyv- és Szakkönyvtár (ספר לימוד אוניברסיטאי)
Weiner Tibor hagyatéka a Magyar Építészeti Múzeum gyűjteményében. (עיזבון טיבור ויינר במוזיאון האדריכלות ההונגרי)
כתביו העיקריים

Weiner T. – Valentini K.- Visontai M.: Sztálinváros – Miskolc – Tatabánya, Budapest, 1959
Gábor E.: A CIAM magyar csoportja, Budapest, 1972
Építészet és tervezés Magyarországon 1945-1959, Szerk. Hajdú Virág - Prakfalvi Endre. Budapest, 1996.
Barka Gábor – Fehérvári Zoltán – Prakfalvi Endre: Dunaújvárosi építészeti kalauz 1950–1960. Dunaújváros 2007.
הערות שוליים

↑  "Születési bejegyzése a Budapest VI. kerületi polgári születési akv. 2770/1906. folyószáma alatt". נבדק ב-2021-01-05.
↑  "Meghalt Weiner Tibor, Dunaújváros főépítésze". Magyar Nemzet. 1965-07-10. p. 4.
↑  "Szülei házasságkötési bejegyzése a Budapest VI. kerületi polgári házassági akv. 1150/1902. folyószáma alatt". נבדק ב-2021-01-05.
| --- | --- |
בקרת זהויות :  BnF: cb10296339p (data)  GND: 12444220X  ISNI: 0000 0000 7828 5537  ULAN: 500122466  VIAF: 12297071   WorldCat (עם VIAF): 12297071
CCM

Counter/CBC MAC (נקרא גם CCMP) הוא מצב הפעלה גנרי של צופן בלוקים להצפנה מאומתת שמספק סודיות והבטחת שלמות. פותח ב-2003 על ידי דאג ווייטינג מחברת Hifn, רוס האוסלי לשעבר מ-RSA וניילס פרגוסון ממיקרוסופט כמועמד לתקן הצפנה מאומתת של NIST. האלגוריתם שייך לקטגוריה AEAD (הצפנה מאומתת עם מידע נלווה), בבסיסו שני פרימיטיבים קריפטוגרפיים נפרדים והוא פועל בשתי ריצות; בריצה ראשונה המסר מוצפן באמצעות צופן בלוקים סימטרי במצב מונה המשלב הצפנה של בלוקים מרובים בתוספת אינדקס הבלוק. בריצה השנייה המסר מאומת על ידי קוד אימות מסרים CBC-MAC, המייצר תג אימות של המסר המוצפן יחד עם מידע נלווה אם ישנו. קיימת הוכחה שמבנה זה בטוח בהנחה שצופן הבלוקים שביסודו בטוח, כמו כן אפשר להשיג בדרך זו סודיות בלבד ו/או הבטחת שלמות ואימות ללא סודיות, אם דרוש. CCM אינו תומך און ליין ואינו מתאים להזרמת מדיה. CCM נתמך בתקן SP 800-38C, נמצא בשימוש IPSec הוצע ב-RFC 6655 עבור TLS והוא מצב הפעלה מנדטורי של IEEE 802.11i בתקן 802.15.4-2001 כחלק מפרוטוקול WPA2 וכן בשינויים קלים בפרוטוקול ZigBee ובפרוטוקול האבטחה של בלוטות'.
הצפנה מאומתת

הצורך בהצפנה מאומתת עולה בשל העובדה שצופן בלוקים מעצם ההגדרה מבטיח רק סודיות והניסיונות לשלב אימות בשיטות אד הוק הולידו מערכות לקויות. הצפנה מאומתת נותנת מענה לסודיות המידע ובמקביל גם לשלמותו באופן בטוח. מיהיר בלייר ופיליפ רוגווי העלו לראשונה את מושג 'הרכבה גנרית' של הצפנה עם אימות באופן שצופן הבלוקים שבשימוש מופרד מהאימות והראו שלוש דרכים בסיסיות בטוחות. הנחת העבודה היא שהשולח והמקבל משתפים ביניהם מראש מפתח הצפנה סודי, המצפין משתמש במפתח שברשותו כדי להצפין את המידע באמצעות צופן סימטרי ולייצר 'תג אימות' באמצעות קוד אימות המסרים, אותו יחד עם המסר המוצפן הוא שולח למקבל. המקבל מצידו משתמש במפתח הסודי שברשותו כדי לפענח את המידע ובאותה מידה לבדוק באמצעות פונקציית האימות את התג שקיבל כדי לוודא את שלמות המידע שקיבל. תג האימות משמש להוכחה שהמידע לא זויף כי מעצם ההגדרה בלתי אפשרי ליריב בעל עוצמת חישוב סבירה לזייף טקסט-מוצפן ותג אימות מתאים ללא ידיעת המפתח הסודי.
AEAD – הצפנה מאומתת עם מידע נלווה נולדה עקב צורך מעשי. כאשר משתמשים מתקשרים ביניהם לצורך העברת חומר סודי, חלק מסוים מהמידע המועבר ברשת גלוי כמו קובץ כותר (header) וכן פרטים כמו כתובת IP וכדומה. המידע הגלוי משמש את השרתים ומסיבה זו חייב להיות גלוי אך יש צורך להגן עליו מפני שינוי זדוני שעלול לסכן את המידע המוצפן. הרעיון הוא שמערכת ההצפנה במחיר מועט תוכל להבטיח גם את שלמות המידע הגלוי המשויך למסר המוצפן.
תיאור האלגוריתם

עבור CCM גנרי ישנם שני פרמטרים לקבוע. הראשון הוא  M שמגדיר את אורך שדה האימות. ערכו של  M הוא מעין שקלול בין התרחבות המסר המוצפן לבין הסיכויים שמתקיף יצליח לזייפו בלי שהמשתמשים יבחינו בכך. ערכים אפשריים הם 4,6,8,10,12,14,16 בתים. הבחירה השנייה היא  L שמגדיר את מספר הבתים המוקצה לשדה אורך המידע המיועד להצפנה. ערך זה הוא פשרה בין אורך מקסימלי של מידע שאפשר להצפין לבין אורך וקטור האתחול ערכו של  L לא יכול להיות קבוע כי הוא תלוי ביישום. ערכים אפשריים הם בין שני בתים לשמונה בתים. הערך  L=1 שמור. הטבלה הבאה מסכמת את הפרמטרים הבסיסים של CCM:
| שם | תיאור | אורך שדה בסיביות | קידוד השדה |
| --- | --- | --- | --- |
|  M | מספר הבתים בשדה תג האימות | 3 סיביות |  (M-2)/2 |
|  L | מספר הבתים בשדה האורך | 3 סיביות |  L-1 |
את שני הפרמטרים מקודדים בבית הראשון (לפי הפירוט להלן). וקטור האתחול  N צריך להיות בגודל  15-L בתים וחייב להיות חד-פעמי. אין להצפין שני מסרים עם אותו וקטור אתחול (אם המפתח לא הוחלף) כי מצב כזה ממוטט את ביטחון המערכת כליל. אורך המסר המקסימלי שניתן להצפנה מאומתת יהיה עד  2^{8L} בתים. מגבלה זו נועדה להבטיח שאפשר יהיה לקודד את אורך המסר בשדה באורך  L בתים. אורך המידע הנלווה יהיה בין 0 ל- 2^{64} בתים. המידע הנלווה מאומת אך לא מוצפן ואינו חובה. כדי לשלוח מסר מוצפן ומאומת השולח צריך תחילה לספק את הנתונים הבאים:
מפתח הצפנה  K המתאים לצופן הבלוקים שנבחר לשמש כבסיס למערכת (לדוגמה צופן AES עם מפתח באורך 128 סיביות).
ערך חד-פעמי המסומן כאן  N באורך  15-L בתים. חשוב ש- N יהיה ייחודי עבור כל מפתח נתון ואין לחזור ולהצפין שני מסרים שונים עם אותו מפתח  K ואותו  N אחרת ביטחון המערכת נהרס לחלוטין.
מסר  P המכיל  l(p) בתים כאשר  0\leq l(p)<2^{8L}. מגבלת האורך מבטיחה שניתן יהיה לקודד את ערך  l(p) בתוך שדה באורך  L בתים.
מידע נלווה  A אם ישנו, באורך  l(a) בתים כאשר  0\leq l(a)<2^{64}. המידע הנלווה מאומת אך נותר גלוי והוא אינו חלק מפלט CCM. אפשר להשתמש באלגוריתם כדי לאמת חבילות מידע גלוי כמו כותרים המכילים מידע כללי בקשר למידע המוצפן העובר ברשת. מידע נלווה אינו חובה ואפשר לספק מחרוזת ריקה באורך אפס.
הטבלה הבאה מסכמת את הנתונים שהשולח צריך להכין:
| שם | תיאור | אורך השדה | קידוד השדה |
| --- | --- | --- | --- |
|  K | מפתח סודי | תלוי בצופן הבלוקים | מחרוזת בתים |
|  N | ערך חד-פעמי |  15-L בתים | לא מוגדר |
|  P | המסר המיועד להצפנה ואימות |  l(p) בתים | מחרוזת בתים |
|  A | כותר גלוי מאומת |  l(a) בתים | מחרוזת בתים |
המידע הנלווה יחד עם וקטור האתחול מחולקים ל- r+1 בלוקים  B_{0},B_{1},...,B_{r} (כמפורט להלן) וכן  A או  P צריכים להיות כפולות של 8 סיביות ויכולים להיות ריקים מה שמרחיב את האופציות, למשל אם  P ריק האלגוריתם מספק אימות בלבד של המסר הגלוי  A. האלגוריתם מייצר בלוקים המשמשים כמונה אותם ניתן לחשב מראש עבור מפתח נתון כדי להפחית בעבודה אם צריך לאמת מספר רב של מסרים. הביטוי  Y_{0}=E_{K}(B_{0}) מתייחס להצפנת הבלוק  B_{0} באמצעות צופן הבלוקים  E (כמו AES) עם המפתח  K כשהתוצאה ב- Y_{0}. הפונקציה  {\text{MSB}}_{Tlen}(Y_{r}) מחזירה את  Tlen הסיביות המשמעותיות ביותר של  Y_{r} באופן דומה מייצגת הפונקציה LSB את הסיביות הפחות משמעותיות. והסימן  \oplus  הוא הפעולה XOR.
תיאור האלגוריתם > הצפנה ואימות

קלט: מפתח הצפנה סודי משותף  K, אורך תג אימות הרצוי  {\mathit {Tlen}}, וקטור אתחול  N, טקסט מקור  P באורך  {\mathit {Plen}} סיביות ומידע נלווה  A כשהם מפורמטים לפי הוראות התקן להלן.
פלט: טקסט מוצפן  C.
פורמט. מחלקים את הקלט  N,A,P לבלוקים  B_{0},B_{1},...,B_{r} בגודל 128 סיביות כל אחד, לפי ההנחיות להלן.
וקטור אתחול. מצפינים את הבלוק הראשון (שהוא וקטור האתחול):  Y_{0}=E_{K}(B_{0}).
חישוב תג אימות.
עבור  i=1 עד  r מבצעים:
 Y_{i}=E_{K}(B_{i}\oplus Y_{i-1}).
תג האימות הוא  T={\text{MSB}}_{Tlen}(Y_{r}).
חישוב המונה. מכינים  m+1 מונים:  Ctr_{0},Ctr_{1},...,Ctr_{m} כאשר  m=\left\lceil {\mathit {Plen}}/128\right\rceil  לפי ההוראות להלן.
הצפנת המונה.
עבור  j=0 עד  m מבצעים:
 S_{j}=E_{K}(Ctr_{j})
התוצאה היא  m+1 בלוקים. הבלוק  S_{0} המשמש להצפנת תג האימות והבלוקים:  S=(S_{1}\ \|\ S_{2}\ \|\ \cdots \ \|\ S_{m}) המשמשים להצפנת המסר.
הצפנת המסר.
עבור  i=1 עד  m מבצעים:  C_{i}=(P_{i}\oplus S_{i}). אם הבלוק האחרון אינו מלא, מצבעים חיתוך של בלוק המונה האחרון לפי הצורך, כך שמתקבל  C=P\oplus {\text{MSB}}_{\text{Tlen}}(S).
הצפנת תג האימות. מצפינים את התג  T=T\oplus {\text{MSB}}_{Tlen}(S_{0}).
פלט. התוצאה היא  C\ \|\ T.
תיאור האלגוריתם > פענוח ואימות

קלט: מפתח הצפנה סודי משותף  K, אורך תג האימות  {\mathit {Tlen}}, וקטור אתחול  N, מידע נלווה  A וטקסט מוצפן  C באורך  {\mathit {Clen}} סיביות.
פלט:  P או סמל מיוחד המייצג כישלון INVALID.
מוודים ש- {\mathit {Clen}}\leq {\mathit {Tlen}} אם לא מחזירים INVALID.
מייצרים את המונה.  Ctr_{0},Ctr_{1},...,Ctr_{m} כאשר  m=\left\lceil (Clen-Tlen)/128\right\rceil .
מצפינים את המונה. עבור  j=0 עד  m מבצעים:  S_{j}=E_{K}(Ctr_{j}).
הבלוקים של המונה הם:  S=S_{0}\ \|\ S_{1}\ \|\ S_{2}\ \|\ \cdots \ \|\ S_{m}.
מפענחים את הטקסט המוצפן.  P={\text{MSB}}_{{\mathit {Clen}}-{\mathit {Tlen}}}(C)\oplus {\text{MSB}}_{Clen-Tlen}(S).
מחשבים את תג האימות  T={\text{LSB}}_{Tlen}(C)\oplus {\text{MSB}}_{Tlen}(S_{0}).
מוודים ש- N,A,P מתאימים להוראות התקן ומחלקים אותם לבלוקים  B_{0},B_{1},...,B_{r}. אם לא מחזירים INVALID.
מצפינים את הבלוק הראשון  Y_{0}=E_{K}(B_{0}).
מחשבים את תג האימות. עבור  i=1 עד  r מבצעים:  Y_{i}=E_{K}(B_{i}\oplus Y_{i-1}).
אם  T={\text{MSB}}_{Tlen}(Y_{r}) מחזירים את  P אחרת מחזירים INVALID.
שימו לב שבמבנה זה נדרשת רק פונקציית ההצפנה של צופן הבלוקים. בעוד שפענוח מתבצע באופן דומה להצפנה באמצעות XOR כמו בצופן זרם. כדי למנוע התקפת תיזמון יש צורך לוודא שבמקרה שגיאה תוקף אפשרי לא יכול לדעת אם השגיאה ארעה בשלב 7 או 10.
תיאור האלגוריתם > הכנת המונה

לצורך הצפנה במצב מונה (Counter mode), תחילה מייצרים בלוקים של מונה כל אחד בגודל 16 בתים. את המונה אפשר לחשב מראש לפני הגעת המסר. קידוד המונה מתבצע בדרך דומה, לפי סדר בתים גדול, הבית הראשון מכיל את הדגלים, הבתים  1...(15-L) מכילים Nonce (ערך ייחודי חד-פעמי), הבתים  (16-L)...15 מכילים את המונה. הבית המכיל את הדגלים מקודד כך ששתי הסיביות המשמעותיות (7 ו-8) אינן בשימוש, הסיביות 4 עד 6 מכילות אפס והסיביות 1 עד 3 מכילות את  L-1 לדוגמה  {\text{011}} פירושו שאורך המונה הוא 4 בתים (הערך המקסימלי הוא 8 בתים). את המונה מצפינים באמצעות צופן הבלוקים והצפנת המידע עצמו מתבצעת עם המונה המוצפן שמשמש כמפתח בשיטה דומה לצופן זרם, בה מצפינים מילה אחר מילה ב-XOR.
| פורמט בלוק מונה> בית מס' | פורמט בלוק מונה> 0 | פורמט בלוק מונה>  1...(15-L) | פורמט בלוק מונה>  (16-L)...15 | פורמט בלוק מונה>  | פורמט בלוק מונה>  | פורמט בלוק מונה>  | פורמט בלוק מונה>  | פורמט בלוק מונה>  |
| --- | --- | --- | --- | --- | --- | --- | --- | --- |
| תכולה | דגלים | Nonce | מונה |  |  |  |  |  |
תיאור האלגוריתם > ביטחון

קיימת הוכחה שביטחון CCM עומד בשורה אחת עם אלגוריתמים אחרים כמו OCB. כדי שההוכחה תהיה תקפה יש להגביל את כמות המידע הניתן להצפנה עם מפתח יחיד שלא יעלה על  2^{61} בלוקים של 128 סיביות, שזה בערך 16 מיליון טרה-בית. לגבי האימות לפי הגדרת הביטחון של האלגוריתם הסיכויים שיעלה בידי תוקף לזייף טקסט מוצפן כך שאלגוריתם האימות יחזיר אמת, בלי ידיעת המפתח הסודי הוא  2^{-{\mathit {Tlen}}}. לכן לא רצוי להשתמש בתג הקצר מ-64 סיביות. יתרה מזו יש צורך להגביל את מספר הפעמים שהפרוטוקול יחזיר INVALID (כאשר אחד הפרמטרים שגוי) עם מפתח נתון בהתאם לסיטואציה, למשל אם רוחב הפס נמוך לא סביר שהתוקף ינסה פעמים רבות, לעומת זאת אם ביצוע הפרוטוקול מהיר יש חשש שהתוקף ינסה פעמים רבות עד שיצליח לזייף תג אימות או לפענח את המסר. בניסוח פורמלי אם מייצגים את מספר הקריאות שנכשלו (כלומר שהאלגוריתם החזיר INVALID) עם מפתח נתון MaxErrs וכן הסיכוי לזיוף מוצלח מסומן Risk אזי:
תיאור האלגוריתם > יתרונות וחסרונות

האלגוריתם מספק הצפנה מאומתת מוכחת, המשלבת הצפנה במצב מונה מהירה ואימות CBC-MAC שניהם פרימיטיבים ידועים ובטוחים.
מבנה גנרי שאינו תלוי באלגוריתמים ספציפיים, מה שמאפשר את החלפתם במידת הצורך.
יש צורך רק בפונקציית הצפנה, הן להצפנה והן לפענוח. במקרה של AES זהו חיסכון בקוד כי פונקציית הפענוח שונה מההצפנה.
הצפנה במצב מונה ניתנת לביצוע מקבילי, אך לא שלב האימות.
דרוש רק מפתח הצפנה סודי יחיד שממנו נגזר מפתח האימות. למרות הסיכון שבדבר, המפתחים היו זהירים מספיק כדי למנוע פרצה.
אפשר להכין מראש את זרם-המפתח להצפנת גוף המסר אך לא את מפתח האימות.
התנפחות הצופן מעבר לאורך המסר המקורי היא בסדר גודל בין 4 ל-14 בתים בהתאם לגודל התג.
אין דרישות זיכרון מיוחדות מעבר לדרישות הזיכרון של צופן הבלוקים.
לעומת זאת המבקרים מצביעים על כמה חולשות ביניהן:
CCM אינו מנצל היטב מצב שבו המידע הנלווה אם ישנו קבוע ממסר למסר. אלא יש צורך לעבדו מחדש בכל הצפנה גם אם לא השתנה.
אורך המסר חייב להיות ידוע מראש משום שאורך המסר מקודד בבלוק הראשון.
הפורמט של המידע המיועד להצפנה מגושם ומסובך. בייחוד שביטחון האלגוריתם נשען בין היתר גם על הפורמט.
ראו גם

EAX
OCB
מצב הפעלה של צופן בלוקים
הערות שוליים

↑  Submission to NIST: Counter with CBC-MAC (CCM)
↑  Recommendation for Block Cipher Modes of Operation: The CCM Mode for Authentication and Confidentiality
תיאור CCM
אהבה, מוות ורובוטים

| --- | --- |

 מבוסס על:  רוק בחלל 
 סוגה:  מדע בדיוני
 יוצרים:  טים מילר
 ארץ מקור:  ארצות הברית
 שפות:  אנגלית 
 מספר עונות:  3
 מספר פרקים:  35
 הפקה
 מפיקים בפועל:  ג'ושוע דונן, דייוויד פינצ'ר, ג'ניפר מילר, טים מילר
 חברת הפקה:  נטפליקס, Blur Studio
 הפצה:  נטפליקס
 אורך פרק:  11.3 דק' 
 שידור
 רשת שידור:  נטפליקס 
 תקופת שידור מקורית:  15 במרץ 2019 – הווה 
 קישורים חיצוניים
 אתר רשמי
 דף התוכנית ב-IMDb
 
אהבה, מוות ורובוטים (באנגלית: Love, Death & Robots; מוצגת באמוג'ים: ❤️❌🤖) היא סדרת אנתולוגיה מונפשת למבוגרים שהופקה בידי נטפליקס וסטודיו Blur (אנ') ומופצת בידי נטפליקס. הסדרה נוצרה מתוך פרויקט ראשוני של היוצרים, טים מילר ודייוויד פינצ'ר, ליצור סרט בסגנון מגזין קומיקס המדע הבדיוני והפנטזיה "Heavy Metal".
העונה הראשונה עלתה לאוויר ב-15 במרץ 2019, וכללה 18 פרקים קצרים באורך 5 עד 15 דקות. ביוני 2019 נטפליקס חידשה את הסדרה לעונה שנייה בת שמונה פרקים, שיצאה ב-14 במאי 2021. הסדרה חודשה גם לעונה שלישית, שעלתה לשידור ב-20 במאי 2022.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 18 | 18 | 15 במרץ 2019 | 15 במרץ 2019 |
|  | 2 | 8 | 8 | 14 במאי 2021 | 14 במאי 2021 |
|  | 3 | 9 | 9 | 20 במאי 2022 | 20 במאי 2022 |
הפקה > פיתוח

הפרויקט התפתח מפגישה בשנות ה-2000 המאוחרות, שבה דייוויד פינצ'ר וטים מילר החליטו ליצור סרט אנתולוגיה בהשראת המגזין "Heavy Metal" (אנ') (בדומה לסרט "רוק בחלל" משנת 1981). ההכרזה על הפרויקט התקיימה בשנת 2008, והסרט אמור להיות מופק בידי חברת סרטי פרמאונט, אבל מילר ופינצ'ר נתקלו בקשיים באיסוף המימון הדרוש לפרויקט.
בפרק ה"לייב אקשן" היחידי בסדרה – שבו שחקנים אינם מדבבים דמויות מונפשות – משחקים טופר גרייס ומרי אליזבת וינסטד.
הפקה > כתיבה

16 מתוך 18 הפרקים בעונה הראשונה הם עיבודים לסיפורים קצרים. מילר כתב בעיקר טיוטות לכל פרק, ואפשר לתסריטים להשתנות לפי דרישות האולפנים כדי לסייע להפקה.
הפצה וביקורות

נטפליקס שחררה טריילר לסדרה ב-14 בפברואר 2019. סדר הפרקים בנטפליקס מוצג בסדר שונה לכל משתמש, בניגוד לסדר הקבוע שבו מרבית התכנים בשירות מוצגים. צופים האשימו את נטפליקס בהתאמת סדר הפרקים להשערה של האלגוריתם על הנטייה המינית של הצופים, ונטפליקס הגיבה שישנם ארבעה סדרים שונים לפרקים, שמותאמים למשתמשים באקראי.
העונה הראשונה של הסדרה זכתה ב-77% של ביקורות חיוביות באתר Rotten Tomatoes מתוך 43 ביקורות, עם ציון ממוצע של 7.03 מתוך 10. הציון המשוקלל של הסדרה באתר Metacritic הוא 65 מתוך 100, בהתבסס על 4 ביקורות.
יוני בינרט מאתר ynet שיבח את הסדרה על סגנונה הייחודי ונגישותה לצופים שאינם בהכרח חובבי הז'אנר. יאיר רוה מכלכליסט, ועידו ישעיהו ואופיר ארצי מוואלה!, כתבו גם הם על הסגנון והפורמט המיוחדים של הסדרה אבל ציינו את רמת האיכות הלא אחידה של פרקיה. חן חדד מהארץ ביקרה את הגימיקיות של הסדרה ואת הישענותה על טוויסטים וארוטיקה כדי לעורר עניין בצופה.
ב-9 במאי 2022 עלה הטריילר הרשמי של העונה השלישית בערוץ היוטיוב של נטפליקס.